Video: अनुपम खेर की मॉम ने अनिल कपूर पर किया ऐसा कमेंट, सोशल मीडिया पर मच गया हंगामा  
अनुपम खेर का मॉम के साथ वीडियो वायरल
अनुपम खेर की मॉम का जोरदार कमेंट
अनिल कपूर भी रह जाएंगे हैरान
अनुपम खेर (Anupam Kher) अकसर अपनी मम्मी की दुलारी खेर (Dulari Kher) के वीडिय अपने सोशल मीडिया एकाउंट्स पर डालते हैं, और ये वीडियो खूब वायरल भी होते हैं. बॉलीवुड एक्टर अनुपम खेर (Anupam Kher) ने हाल ही में एक वीडियो अपने इंस्टाग्राम एकाउंट पर डाला है जिसमें उनकी मम्मी उनकी सेहत की चिंता कर रही हैं और उन्हें ज्यादा वजन नहीं घटाने के लिए कह रही हैं. लेकिन इस वीडियो में दिलचस्प मौका उस समय आता है जब अनुपम खेर (Anupam Kher) की मॉम कहती हैं कि अनिल कपूर (Anil Kapoor) उनके बेटे से मोटा है. इस तरह अनुपम खेर उन्हें बताते हैं कि अनिल उनके अच्छे दोस्त हैं और मां-बेटे का प्यार इस वीडियो में जमकर नजर आता है.
A post shared by Anupam Kher (@anupampkher) on Jan 29, 2019 at 2:26pm PST
अनुपम खेर (Anupam Kher) ने इस वीडियो के साथ कैप्शन लिखा हैः 'मॉम मेरे वेट लॉस से खुश नहीं हैं. बोलीं- तू सुस्त लग रहा है. अपनी बात को सिद्ध करने के लिए उन्होंने मेरे दोस्त अनिल कपूर को मुझसे मोटा तक बता दिया. उन्होंने अपनी गलती को दुरुस्त करने की कोशिश की लेकिन नुकसान तो हो ही चुका था. मेरे अमेरिका जाने पर उनका रिएक्शन भी उतना ही मजेदार था.' अनुपम खेर की मम्मी ने सख्त कहा है कि और वजन नहीं कम करना है. अनुपम खेर की मम्मी कहती हैं कि 'अनिल कपूर (Anil Kapoor) तुझसे मोटा है.' हालांकि बाद में वे कहती हैं कि अनिल कपूर मेरा बेटा है, और अनुपम खेर ये सुनकर खुश हो जाते हैं.
A post shared by Anupam Kher (@anupampkher) on Jan 28, 2019 at 7:42am PST
अनुपम खेर (Anupam Kher) और उनकी मम्मी के वीडियो वाकई कमाल के होते हैं, और अकसर उनकी मॉम की उन्हें लेकर चिंता देखकर अच्छा लगता है. अनुपम खेर की अपनी मॉम के साथ बॉन्डिंग भी कमाल की लगती है. अनुपम खेर की फिल्म 'द एक्सिडेंटल प्राइम मिनिस्टर' पिछले दिनों रिलीज हुई थी, और फिल्म में वे पूर्व प्रधानमंत्री मनमोहन सिंह के रोल में थे. अनुपम खेर (Anupam Kher) की आने वाली फिल्म 'होटल मुंबई (Hotel Mumbai)' है, 2008 के मुंबई हमलों पर आधारित फिल्म है